རྣམ་དག་རིན་ཆེན་གཙང་མའི་ཀླུ་འབུམ་
དཀར་ནག་ཁྲ་གསུམ་འདུས་པ་
བཞུགས་སོ། །
།གཡུང་དྲུང་ལྷའི་སྐད་དུ་ན། མུ་ཕྱ་རད་ན་སལེ་ན་ག་འདུ། བོད་སྐད་དུ།
རྣམ་དག་རིན་ཆེན་གཙང་མ་ཀླུའི་འབུམ། སྟོན་པ་རྣམ་པ་ཐམས་ཅད་མཁྱེན་པ་
་པ་ལ་
ཕྱག་འཚལ་ལོ། །
འདི་སྐད་བདག་གིས་ཐོས་པའི་དུས་ཅིག་ན། སྟོན་པ་གཤེན་རབ་མི་བོ་ནི། སྤྲུལ་
པའི་སྲས་རྨ་ལོ་གཡུ་ལོ་དང་། གཡུང་དྲུང་སེམས་དཔའ་རྣམས་གསལ་བ་འོད་ཀྱི་གླིང་
ལ་བཞུགས་པའི་ཚེ། ནམ་མཁའ་ལ་སྤྲིན་གཡོས་འབྲུག་སྟོང་ལྡིར། གློག་སྟོང་དུས་
གཅིག་ཏུ་འགྱུ། ཐོག་དང་སེར་བ་དང་། སྦྲུལ་དང་སྦལ་པའི་བུ་ཡུག་འཚུབ། ཆུ་གླང་
སྟོང་དང་ཀླུའི་ཆོ་འཕྲུལ་ཆེན་པོ་བྱུང་སྟེ། འཁོར་རྣམས་ཀུན་ཀྱང་འཇིགས་ཤིང་སྐྲག་
ནས། སྟོན་པ་ལ་གུས་པས་ཐལ་སྦྱར་ཏེ་རྨ་ལོ་གཡུ་ལོ་ཡིས་འདི་སྐད་ཅེས་གསོལ་ཏོ། །
ཀྱེ་མ་སྟོན་པ་ཐམས་ཅད་མཁྱེན་པའི་མཆོག །ཆོ་འཕྲུལ་ཆེན་པོ་འདི་དག་སྣང་བ་ཀུན།
རྒྱུ་དང་རྐྱེན་རྣམས་ཅི་ལྟར་ལགས། དགོངས་པས་དོན་དུ་བཤད་དུ་གསོལ། ཞེས་ཞུས་
པས། སྟོན་པས་བཀའ་སྩལ་པ། འདུས་པའི་འཁོར་རྣམས་རབ་ཏུ་ཉོན། འཛམ་བུ་
གླིང་གི་མི་རྣམས་ཀུན། འདོད་ཆགས་དུག་གི་ཆུ་འཐུང་པས། འབྲས་བུ་ས་ལེ་ལྗོན་པ་
265

གསུང་རབ་སྒོ་མཛོད་རིན་པོ་ཆེའི་གླེགས་བམ།
105
རྩོད། ས་རྐོ་རྡོ་ལྷོག་རྐོ་འཕྲུ་བྱས། ཐབ་གཞོབ་མཁོན་འགྲས་མི་དགེ་སྤྱོད། དེའི་ཉེས་
པས་ཀླུ་རྣམས་འཁྲུགས། སྟོང་གསུམ་ཀླུ་རྣམས་འཁྲུག་ཅིང་གཡོ། མཛེ་ཡམས་འཆོལ་
པའི་ཆར་ཡང་བབ། ནད་ཀྱི་རླངས་པ་སྔོན་དམར་འཁྲིག །འཐབ་རྩོད་མཚོན་ཆ་ནད་
དུག་འཁྲུག །མི་རྣམས་ཀུན་ལ་རབ་ཏུ་གནོད། དེའི་ཉེས་པས་འདིར་ཡང་ནི། ཆོ་
འཕྲུལ་འདི་དག་བྱུང་པ་ཡིན། ཞེས་གསུངས་སོ།
རྨ་ལོ་གཡུ་ལོས་སླར་ཞུས་པ། ཀྱེ་མ་སྟོན་པ་ཐུགས་རྗེ་ཅན། འགྲོ་བ་སེམས་ཅན་
ཀླུས་ཟིན་ན། འདི་ལ་ཐུགས་རྗེས་ཅིས་མི་གཟིགས། ཀླུ་འདུལ་ཆེན་པོ་བཤད་དུ་གསོལ།
ཞེས་ཞུས་སྟོན་པ་ཉིད་ཀྱང་ནི། ཀླུ་འདུལ་ཆེན་པོའི་ཏིང་ངེ་འཛིན་ལ་བཞུགས། དབུ་
ལ་འོད་ཟེར་འབུམ་ཕྲག་བཀྱེས། འོད་ཟེར་རེ་རེའི་སྣ་ལ་ནི། འཇིགས་པའི་བྱ་ཁྱུང་རེ་
རེ་བྱུང་། ཀླུའི་དུག་ལྔ་ཞི་བར་བྱས། སླར་ཡང་བྱ་ཁྱུང་དབུ་ལ་ཐིམ། ཀླུ་རྣམས་སྟོན་
པའི་བཀའ་དམ་གྱུར། དེ་ནས་སྟོན་པས་ཡང་གསུངས་པ། རྨ་ལོ་གཡུ་ལོ་ལ་སོགས་
པའི་གཤེན་རབ་གཡུང་དྲུང་སེམས་དཔའ་རྣམས། བདག་གི་ཐུགས་རྗེ་ཆེན་པོ་ཡིས།
འགྲོ་བ་ཡོངས་སུ་སྐྱོབས་པའི་ཕྱིར། ཀླུ་རྣམས་ཞི་བས་འདུལ་བར་དགོངས། ཐུགས་
རྗེས་བྱ་ཁྱུང་གཟུགས་སུ་བསྟན། ཀླུ་འདུལ་ཆེན་པོ་ཨ་ལ་ལ། དང་པོ་ནམ་མཁའ་སྟོང་
ལྡན་དང༌། མུན་པ་ཟེར་ལྡན་དང་། གསལ་བ་འོད་ལྡན་དང་གསུམ་དུ་བྱུང་། དེ་
ཡང་ནམ་མཁའི་གོ་ཕྱེས་ཏེ། གསལ་བས་མངོན་གསུམ་དུ་གསལ། དགེ་བའི་ཆོ་འཕྲུལ་
སྣ་ཚོགས་སྟོན། མུན་པ་ཀུན་རྨོངས་མ་རིག་པ། ཟེར་ལྡན་མི་དགེ་གནོད་པའི་ཚོགས།
དེ་གསུམ་གཅིག་གིས་གཅིག་བསྐྱེད་ནས། མཁའ་ལ་སྤྲིན་གྱི་དཀྱིལ་འཁོར་ཆགས། དེ་
ལས་གཉན་ཁམས་དཔག་མེད་སྲིད། སྤྲིན་ལས་ཆར་འབེབ་རྒྱ་མཚོ་ཆེན་པོར་གྱུར།
དེའི་སྤྲིས་མ་སའི་ཁམས་སུ་ཆགས། ས་ཆུའི་དྲོད་ལས་མེ་བྱུང་པས། བར་ལ་རླུང་ལྡང་
ཞེས་ཀྱང་བྱ། དེ་ལ་འབྱུང་བཞི་ཆགས་པ་ཕྱིའི་སྣོད། གཉན་སྤར་བ་དུང་མགོ་གཡུའི་
266

འབུམ་སྡེ།
ཀླུ་འབུམ་དཀར་ནག་ཁྲ་གསུམ་འདུས་པ།
ཐོར་གཙུག་ཅན། དེ་ལས་འབྱུང་བཞིའི་ལྷ་མོ་དང་། མ་ཆགས་ཡིད་ཀྱིས་འཚོས་པ་
ལས། ཡིད་ལ་སྐྱེས་པའི་བརྫུས་སྐྱེས་བུ། ཀླུ་ཆེན་བརྒྱད་དུ་བྱུང་པ་ཡིན། ས་ཡི་ལྷ་མོ་
དང་བསྡེབས་པ་ལས། དེ་ལ་ཀླུའི་རྒྱལ་རིགས་སུ་བྱུང༌། ཆུའི་ལྷ་མོ་དང་བསྡེབས་པ་
ལས། དེ་ལ་ཀླུའི་རྗེའུ་རིགས་སུ་བྱུང༌། མེའི་ལྷ་མོ་དང་བསྡེབས་པ་ལས། དེ་ལ་ཀླུའི་
བྲམ་ཟེའི་རིགས་སུ་བྱུང་། རླུང་གི་ལྷ་མོ་དང་བསྡེབས་པ་ལས། དེ་ལ་ཀླུའི་གདོལ་པའི་
རིགས་སུ་བྱུང་། དེ་ནས་ཀླུ་རིགས་བཞི་ལས་སྐྱེ་བ་རྣམ་བཞིའི་ཀླུ་རྣམས་སྲིད། རྒྱུ་དུག་
ལྔ་དུག་གསུམ་ཤས་ཆེ་སྟེ། བྱོལ་སོང་གདུག་པ་ཆེ་བ་ལྟོ་ཕྱེའི་ཚུལ། མཐོང་པའི་དུག་
དང་རེག་པའི་དུག །ཁ་རླངས་དུག་གི་དུག་ཅན་ཏེ། ཕན་གནོད་ལས་བྱེད་འཇིག་
རྟེན་བདག་པོར་གྱུར། ཅེས་ཀླུའི་བྱུང་ཁུངས་བསྟན་པས། འཁོར་རྣམས་མི་འཇིགས་
བདེ་བ་ཐོབ། རྣམ་དག་རིན་ཆེན་གཙང་མ་ཀླུ་འབུམ་ལས། གླེང་གཞིའི་ལེའུ་སྟེ་དང་
པོའོ།། །།
དེ་ནས་སྟོན་པ་གཤེན་རབ་ཉིད། མེ་ཏོག་གླིང་ལ་སྐུ་འཆག་ཚེ། ཤིན་ཏུ་མཛེས་
པའི་ཁྱེའུ་ཆུང་ཞིག །དུང་སྦྲུལ་ཐོད་དང་ལྡན་པ་དེས། སྟོན་པ་ཉིད་ལ་ཕྱག་འཚལ་
ཏེ། ཀླུའི་མེ་ཏོག་ཨུད་དཔལ་ཕུལ། ཀྱེ་མ་སྟོན་པ་ཐུགས་རྗེ་ཅན། བདག་ཅག་ཀླུ་
རྣམས་རྨོངས་ཤིང་འཐིབས། དུག་གསུམ་དུག་ལྔའི་ནད་ཀྱིས་གདུངས། རྒྱ་མཚོའི་རུ་
སྦལ་ཁང་པ་རུ། སྟོན་པ་ཀླུའི་དོན་དུ་གཤེགས། ཞེས་ཞུས་སོ། །སྟོན་པས་བཀའ་སྩལ་
པ། ཀྱེ་མ་ཀླུ་རྒྱལ་དགའ་བདེ་པོ། འཇིག་རྟེན་ཁམས་ཀྱང་བསམ་མི་ཁྱབ། འཇིག་
རྟེན་བདག་པོ་བསམ་མི་ཁྱབ། བར་སྣང་སྤྲིན་གྱི་ལྡིང་ཁང་ན། གཉན་སྤར་བ་དུང་
མགོ་གཡུའི་ཐོར་གཙུག་ཅན། གཉན་ཆེན་སྡེ་བཞི་དཔག་མེད་གནས། ས་འོག་ལྷ་མོ་
བརྟན་མ་ནི། གསེར་གྱི་བང་རིམ་དང་པོ་ན། རིན་ཆེན་གསེར་གྱི་ཁང་པར་གནས།
དེ་གཉིས་སྤྲུལ་པའི་སྲས་རྣམས་ནི། ཀླུ་ཆེན་རིགས་བཞི་གྱེས་པ་སྟེ། རོལ་མཚོ་བདུན་
267

གསུང་རབ་སྒོ་མཛོད་རིན་པོ་ཆེའི་གླེགས་བམ། 105
ལ་རྩེ་ཞིང་འདུ། ཕྱོགས་བཅུའི་རྒྱ་མཚོ་ཆུ་བོ་དང་། ཆུ་བྲན་ལྡང་ལྡིང་ཆུ་མིག་དང་།
ཆུ་རྣམས་ཀུན་ལ་གནས་ཤིང་འདུ། ཕན་གནོད་རང་གི་ལས་ལ་སྤྱོད། བདག་གི་ས་
བདག་ཀླུ་གཉན་རྣམས། ཐུགས་རྗེའི་འོད་ཀྱིས་རབ་ཏུ་འདུལ། གཤེན་རབ་འཁོར་གྱི་
དམ་པ་བྱ། ཞེས་གསུངས་ཀླུ་རྒྱལ་དགའ་བདེ་ཐོབ། རྣམ་དག་རིན་ཆེན་གཙང་མ་ཀླུ་
འབུམ་ལས། ཀླུ་རྒྱལ་དགའ་བདེ་ཐོབ་པའི་ལེའུ་སྟེ་གཉིས་པའོ།། །།
དེ་ནས་སྟོན་པ་གཤེན་རབ་ནི། རྫུ་འཕྲུལ་ཆུ་རྟ་སྔོན་པོ་བཅིབས། རྩི་སྒྲོ་སྨན་སྒྲོ་
ཁལ་དུ་བཀལ། རྨ་ལོ་གཡུ་ལོས་སྐུ་འཁོར་བྱས། རྫུ་འཕྲུལ་འོད་དང་ཆས་ཏེ་གཤེགས།
ཀླུ་ཡུལ་ན་ར་སིང་སྔོན་ན། རྒྱ་མཚོ་ཀླུའི་ཁང་པ་རུ། པད་མ་འབུམ་གྱི་གདན་ལ་བྱོན།
དཀར་པོའི་ཕྱོགས་ཀྱི་ཀླུ་རྣམས་ཀྱིས། རིན་ཆེན་མེ་ཏོག་བདུད་རྩི་ཕུལ། སྟེང་ནས་
གཉན་སྤར་བ་དུང་མགོ་དང༌། འོག་ནས་སའི་ལྷ་མོ་བརྟན་མ་དང་། ཕྱོགས་བཅུའི་
ཀླུ་རྣམས་སྤྲིན་བཞིན་འདུས། དེའི་ཚེ་ཀླུ་དང་ས་བདག་གདུག་པ་ཅན། ནག་པོའི་
ཕྱོགས་རྣམས་ཐམས་ཅད་ཀྱིས། མུན་པ་རླུང་དམར་འཚུབ་མ་དང་། རྡོ་ཤིང་ཚེར་མ་
སེར་བ་དང་། དུག་དང་སྤུ་མདའི་ཆར་པ་དང་། སྤྲུལ་དང་སྦལ་པའི་བུ་ཡུག་དང་།
ཁ་རླུང་ནད་ཀྱི་སྤྲིན་དཔུང་འཁྲིག །འཇིགས་པའི་ཆོ་འཕྲུལ་བསྟན་པའི་ཚེ། འཁོར་
གྱི་གཡུང་དྲུང་སེམས་དཔའ་རྣམས། ཤིན་ཏུ་ཁུ་འཕྲིག་སྐྲག་འགྱུར་ཏེ། སྟོན་པ་ཉིད་
ལ་འདི་སྐད་ཞུས། སྟོན་པ་གཤེན་རབ་མི་བོ་ལགས། ཁྱོད་ནི་དྲང་སྲོང་ཆེན་པོ་བདེ་
བ་ཅན། འགྲོ་དོན་མཛད་པ་བོན་གྱི་སྐུ། གཙང་མ་ཀླུ་འབུམ་ངེས་དོན་ཤོད། བར་
གཅོད་ཆོ་འཕྲུལ་རྐྱེན་འདི་བཟློག་འཚལ། ཞེས་ཞུས་སོ། །སྟོན་པས་བཀའ་སྩལ་པ། ཀྱེ་
མ་འཁོར་རྣམས་རབ་ཏུ་ཉོན། ས་ཐོབ་འཇིགས་པ་ལྔ་བྲལ་ཡང་། ཆོ་འཕྲུལ་བསླུ་བ་
འོང་བ་དེ། གདུལ་བྱ་དུག་ཅན་ཡིན་པའི་ཕྱིར། ཀླུ་དང་ས་བདག་བར་སྣང་གཉན།
གདོད་ནས་དུག་གསུམ་རང་ཁར་སྤྱོད། དེའི་རྒྱུ་ལས་བྱུང་པའོ། །ཐབས་དང་ཤེས་
268

འབུམ་སྡེ།
ཀླུ་འབུམ་དཀར་ནག་ཁྲ་གསུམ་འདུས་པ།
རབ་བདེན་སྟོབས་དང་། ཏིང་འཛིན་སྔགས་དང་ཕྱག་རྒྱས་བཟློག །བྱམས་པས་ཞེ་
སྡང་གི་དུག་བཟློག་གོ །གསལ་བས་གཏི་མུག་གི་དུག་བཟློག་གོ །སྦྱིན་པས་འདོད་
ཆགས་ཀྱི་དུག་བཟློག་གོ །ཡངས་པས་ཕྲག་དོག་གི་དུག་བཟློག་གོ །ཞི་བས་ང་རྒྱལ་
གྱི་དུག་བཟློག་གོ །ཨོཾ་ན་ག་ར་ཙ་ཨུ་ཏི་ལང་། སད་དམ་གཉན་རིགས་ཞི་ཞི་མལ་
མལ་ཡེ་སྭཧཱ། ཞེས་བརྗོད་པས་ནམ་མཁའ་ལས་འོད་ཟེར་སྐྱེས། ཕྱོགས་བཅུའི་ཀླུ་
གཉན་ས་བདག་གི། གདུག་སེམས་དུག་ནད་ཐམས་ཅད་ཞི། མུན་ནག་རླུང་འཚུབ་
གཞའ་ཚོན་འོད་དུ་གྱུར། རྡོ་ཤིང་ཚེར་མ་རིན་ཆེན་གླིང་དུ་གྱུར། དུག་དང་སྤུ་མདའ་
མེ་ཏོག་ཆར་དུ་གྱུར། སྦལ་སྦྲུལ་རྣམས་ནི་ཀླུ་ཕྲུག་གར་བྱེད་རོལ་མོར་གྱུར། ནད་
སྤྲིན་ཁ་རླངས་བུ་ཡུག་བདུད་རྩིའི་སྨན་དུ་གྱུར། དེར་དཀར་པོའི་ཀླུ་རྣམས་བདེ་བ་
ཐོབ། འབྲུ་དང་མེ་ཏོག་རིན་ཆེན་ཆར། རྩི་སྨན་སྣ་ཚོགས་འབྲས་བུ་དང་། མཆོད་པ་
ཆེན་པོ་སྟོན་པ་ཉིད་ལ་ཕུལ། དེ་ཚེ་ནག་པོ་གདུག་པའི་ཀླུ། སྟོན་པ་ལ་ནི་མ་བཏུད་
ཏེ། སྟོན་པ་ཉིད་བྱ་ཁྱུང་སྤྲུལ། ཁྲི་ཁྲི་ཁྲོང་ཁྲོང་རྐན་སྒྲ་རྡེབ་པ་ཡི། མཐོང་ངམ་སྐད་
ཐོས་ཀླུ་རྣམས་སྐྲག །དེ་ནས་ནག་པོ་ཀླུས་འདི་སྐད་ཞུས། ཁྱེད་ནི་སྟོན་པ་ཐུགས་རྗེ་
ཅན། བདག་ཅག་ཀླུའི་རིགས་རྣམས་ལ། འཕྲུལ་ངག་བདེན་པའི་བོན་བཤད་འཚལ།
བདག་ཅག་ཀླུ་གཉན་ས་བདག་རྣམས། ཁྱེད་ཀྱི་སྐུ་འཁོར་དམ་པ་བགྱི། བྱ་ཁྱུང་ཕྱག་
རྒྱ་བཤིག་ཏུ་གསོལ། ཐུགས་རྗེ་ཐབས་དང་ཤེས་རབ་ཀྱིས། རྣམ་རྟོག་དུག་ནད་སྦྱང་
དུ་གསོལ། ཞེས་ཞུས་སོ། །དེ་ལ་སྟོན་པས་བཀའ་སྩལ་པ། ཀླུ་རྒྱལ་དགའ་བདེ་ཀླུའི་
གཙོ། མ་མ་དེ་མ་ཀླུའི་ཡུམ། བདག་ལ་ནོར་བུ་རིན་ཆེན་ཕུལ། ཁྱོད་ཀྱི་འཁོར་རྣམས་
གདུག་པ་ཅན། ཕྱི་ཆད་འགྲོ་ལ་གནོད་མ་བྱེད། ཞེས་གསུངས་ནས་བྱ་ཁྱུང་སྐུ་བཏུལ་
ཏེ། སྟོན་མཆོག་མཚན་དཔེ་རབ་འབར་བ། ལྷན་ནེ་ལྷང་ངེ་གསལ་བར་བཞུགས། དེ་
ཚེ་སྟོན་པའི་འཁོར་རྣམས་ཀྱིས། བླ་མེད་མཆོད་སྤྲིན་སྟོན་པ་ཉིད་ལ་ཕུལ། བདུད་རྩི་
269

གསུང་རབ་སྒོ་མཛོད་རིན་པོ་ཆེའི་གླེགས་བམ། 105
འོ་དཀར་ཆུ་བོ་དང༌། ཙན་དན་གུར་གུམ་གཙང་ཚན་དང་། མེ་ཏོག་ཆར་དང་ལྗོན་
ཤིང་གི། ཀླུ་རྣམས་ནད་སེལ་སྨན་དུ་བྱས། དེར་ཀླུ་རིགས་ནག་པོའི་གདུག་སེམས་ཞི།
ཐམས་ཅད་དགེ་ལ་འདུན་སྤྱོད་དོ། །སྟོན་པའི་ཞབས་ལ་ཕྱག་འཚལ་ཏེ། དུག་རྣམས་
མེ་ཏོག་ཆར་དུ་གྱུར། ན་ར་སིང་སྔོན་པད་མའི་ཚལ་དུ་གྱུར། རྒྱལ་རིགས་ལས་སོགས་
ཀླུ་རྣམས་ཀྱང་། ཤིན་ཏུ་དྭངས་པའི་དད་པ་སྐྱེས། ཀླུའི་ཕན་བདེ་སྣ་ཚོགས་པ། འོ་མ་
བདུད་རྩིའི་དཀར་ཆབ་དང་། ཨུ་དུ་འབར་བའི་མེ་ཏོག་དང་། རིན་ཆེན་རྣམ་པ་སྣ་
ཚོགས་དང༌། རྒྱ་མཚོ་ལྦུ་བ་ཞལ་ཟས་དང་། ཆུ་དར་ལྡང་ལྡིང་སྒྲ་སྙན་རྣམས། སྟོན་
པ་འཁོར་དང་བཅས་ལ་ཕུལ། དེ་ནས་ཀླུ་རྒྱལ་དགའ་བདེ་ཡི། སྟོན་པ་མུན་སེལ་
སྒྲོན་མ་ཅན། བདག་ཅག་རིགས་བཞི་ཀླུ་རྣམས་ཀུན། རྒྱལ་རིགས་ཕན་སེམས་དགེ་
བ་ཅན། རྗེ་རིགས་གཙང་མ་སྒྲ་ཆེན་དང༌། བྲམ་ཟེ་དགེ་སྡིག་ཕྱེ་མ་སྟེ། གདོལ་པ་
གནོད་སེམས་དུག་ཅན་པ། གཏི་མུག་གླེན་པས་ཤེས་རབ་ཆུང་། ཕན་གནོད་རྒྱུ་
འབྲས་མ་རིག་པ། ཐར་པ་རབ་ཏུ་ཐོབ་པ་དཀའ། གཞན་ལ་གནོད་བྱེད་རང་ལ་རྣམ་
སྨིན་ལྡོག །འདི་ལ་སྟོན་པས་ཐུགས་རྗེས་ཟུངས། ཞེས་ཞུས་སོ། །རྣམ་དག་རིན་ཆེན་
གཙང་མ་ཀླུ་འབུམ་ལས། ཀླུའི་དུག་རྣམས་བསལ་བའི་ལེའུ་སྟེ་གསུམ་པའོ།། །།
དེ་ནས་ཀླུ་རྒྱལ་དགའ་བདེ་ཡིས། སྟོན་པ་ལ་ནི་ངེས་དོན་ཞུས། ཀྱེ་མ་སྟོན་པ་བདེ་
བར་གཤེགས། བདག་ཆགས་ཀླུ་གཉན་ས་བདག་དོན། འཕྲུལ་ངག་བདེན་པའི་བོན་
སྟོན་ཞུ། ཞེས་ཞུས་སོ། །དེ་ལ་སྟོན་པས་བཀའ་སྩལ་པ། ཀྱེ་མ་ཀླུ་རྒྱལ་དགའ་བདེ་
སོགས། སྟེང་ཕྱོགས་གཉན་དང་འོག་ཕྱོགས་སའི་ལྷ་མོ་བརྟན་མ་དང་། རྒྱ་མཚོ་ཆུ་
བདག་ཀླུ་རྣམས་ཀུན། དད་པའི་སེམས་ཀྱིས་ཐང་ཆོད་ལ། བདེན་པའི་བོན་ལ་ཤེས་
རབ་རྩལ་སྦྱོང་ཞིག །མ་ཡེང་བདེན་པའི་བོན་སྟོན་ནོ། །བོན་ཐམས་ཅད་བདེན་པ་
གཉིས་སུ་འདུས་སོ། །ཀུན་རྫོབ་འཁོར་བའི་བོན་དང༌། དོན་དམ་བདེན་པའི་བོན་
270

འབུམ་སྡེ།
ཀླུ་འབུམ་དཀར་ནག་ཁྲ་གསུམ་འདུས་པ།
གཉིས་སོ། །དེ་ལ་འཁོར་བའི་བོན་གྱི་རྣམ་གྲངས་འདི་ལྟ་སྟེ། གཟུགས་དང་། ཚོར་
བ་དང་། འདུ་ཤེས་དང་། འདུ་བྱེད་དང་། རྣམ་པར་ཤེས་པ་སྟེ། ཕུང་པོ་ལྔ་འཁོར་
བའི་བོན་ནོ། །མིག་དང་། རྣ་བ་དང། སྣ་དང་། ལྕེ་དང་། ལུས་དང་། ཡིད་དང་།
དབང་པོ་དྲུག་འཁོར་བའི་བོན་ནོ། །གཟུགས་དང་། སྒྲ་དང་། དྲི་དང་། རོ་དང་།
རེག་དང་། བོན་ཏེ། ཡུལ་དྲུག་འཁོར་བའི་བོན་ནོ། །མིག་གི་རྣམ་པར་ཤེས་པ་དང་།
རྣ་བའི་རྣམ་པར་ཤེས་པ་དང་། སྣའི་རྣམ་པར་ཤེས་པ་དང་། ལྕེའི་རྣམ་པར་ཤེས་པ་
དང་། ལུས་ཀྱི་རྣམ་པར་ཤེས་པ་དང་། ཡིད་ཀྱི་རྣམ་པར་ཤེས་པ་དང་། རྣམ་པར་
ཤེས་དྲུག་འཁོར་བའི་བོན་ནོ། །མིག་གི་འདུས་ཏེ་རེག་པར་ཤེས་པའི་རྐྱེན་གྱིས་ཚོར་
བ་དང་། རྣ་བའི་འདུས་ཏེ་རེག་པར་ཤེས་པའི་རྐྱེན་གྱིས་ཚོར་བ་དང་།། སྣའི་འདུས་
ཏེ་རེག་པར་ཤེས་པའི་རྐྱེན་གྱིས་ཚོར་བ་དང༌། ལྕེའི་འདུས་ཏེ་རེག་པར་ཤེས་པའི་རྐྱེན་
གྱིས་ཚོར་བ་དང་། ལུས་ཀྱི་འདུས་ཏེ་རེག་པར་ཤེས་པའི་རྐྱེན་གྱིས་ཚོར་བ་དང་། ཡིད་
ཀྱི་འདུས་ཏེ་རེག་པར་ཤེས་པའི་རྐྱེན་གྱིས་ཚོར་བ་དང་། རྐྱེན་ཚོར་དྲུག་འཁོར་བའི་
བོན་ནོ། །རླུང་གི་ཁམས་དང་། མེའི་ཁམས་དང་། ཆུའི་ཁམས་དང་། སའི་ཁམས་
དང་། ནམ་མཁའི་ཁམས་དང༌། རྣམ་པར་ཤེས་པའི་ཁམས་ཏེ། འབྱུང་བའི་ཁམས་
དྲུག་འཁོར་བའི་བོན་ནོ། །མ་རིག་པ་དང་། འདུ་བྱེད་དང་། རྣམ་པར་ཤེས་པ་དང